CELEX: 62013TN0328
Language: sl
Date: 2013-06-04 00:00:00
Title: Zadeva T-328/13: Tožba, vložena 4. junija 2013 – Tameio Pronias Prosopikou Trapezis Kiprou proti Komisiji in Evropski centralni banki

31.8.2013   
            
            
               SL
            
            
               Uradni list Evropske unije
            
            
               C 252/33
            
         Tožba, vložena 4. junija 2013 – Tameio Pronias Prosopikou Trapezis Kiprou proti Komisiji in Evropski centralni banki
   (Zadeva T-328/13)
   2013/C 252/55
   Jezik postopka: grščina
   
      Stranke
   
   
      Tožeča stranka: Tameio Pronias Prosopikou Trapezis (Nikozija, Ciper) (zastopniki: E. Efstathiou, K. Efstathiou, K. Liasidou, odvetniki)
   
      Toženi stranki: Evropska centralna banka in Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je njena tožba dopustna in utemeljena;
            
         
               —
            
            
               odločbo Evroskupine z dne 25. marca 2013, ki je postala dokončna z odločbo guvernerja ciprske centralne banke v vlogi predstavnika in/ali zastopnika Evropskega sistema centralnih bank Evropske centralne banke z dne 29. marca 2013, KDP [kanonistiki diokitiki praxi; uredbeni akt] 104/2013, s katero je bilo odločeno o „prodaji določenih produktov“ Cyprus Popular Bank Public Co Ltd in ki je v bistvu skupna odločba Evropske centralne banke in Evropske komisije, razglasi za nično;
            
         
               —
            
            
               podredno, ugotovi, da je zgoraj navedena odločba Evroskupine v bistvu odločba Evropske centralne banke in/ali odločba, sprejeta skupaj z Evropsko komisijo, ne glede na njeno obliko;
            
         
               —
            
            
               Evropski centralni banki in/ali Evropski komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   Prvi tožbeni razlog se nanaša na to, da je izpodbijana odločba nična, ker so presežene pristojnosti, ki so s Pogodbo o Evropski uniji dodeljene Evropski centralni banki in Evropski komisiji in sta torej ti instituciji ob sprejetju odločbe prekoračili svoje pristojnosti.
   Drugi tožbeni razlog se nanaša na okoliščino, da izpodbijana odločba krši lastninsko pravico, zagotovljeno s členom 1 Protokola 1 k Evropski konvenciji o varstvu človekovih pravic in s členom 14 Evropske konvencije o varstvu človekovih pravic, kot je potrjena z Listino Evropske unije o temeljnih pravicah.
   Tretji tožbeni razlog se nanaša na to, da je izpodbijana odločba očitno neutemeljena in brez pravne podlage ter krši načelo sorazmernosti.
   Četrti tožbeni razlog se nanaša na to, da je izpodbijana odločba v nasprotju tudi s splošno priznanimi pravnimi načeli, ki izhajajo iz prava Evropske unije, ter z načelom, da se nihče ne more sklicevati na lastno opustitev, da bi imel od tega korist in/ali odpravil nepravilnost svojega napačnega in/ali nezakonitega ravnanja.